**الحلقة الخامسة عشر**

..

**مشهد 1 (جديد) شقة ازهار ن/د**

تدخل ازهار وهي تحمل صينية الشاي

**و**يوسف يتصفح المذكرات

ازهار

هي ليه مش عايزه تيجي

يوسف

لا مش عارف بس تلاقيها مشغولة مش اكتر

ازهار

انا فجأة لقيتها مشيت من عندي خايفة اكون زعلتها في حاجة

يوسف

لا معتقدش يا طنط ع العموم هبلغها ان حضرتك سألتي عليها عن اذنك انا عشان ما تأخرش على بنتي

ازهار

طيب مش هتشرب الشاي حتى

يوسف

معلش يا طنط لازم امشي

يوسف يتحرك في اتجاه الباب

ازهار

يوسف .. ممكن تاخد بالك منها خليك جنبها يا يوسف خايفة عليها تكون بتعدي باللي مر بيه ابوها

يوسف

ابوها ؟

**مشهد 2 (جديد) اللوكيشن ن/د**

تخرج انجي من اللوكيشن وتركب سيارة ياسر

ياسر

عملتي ايه؟

اطلع بس ونتكلم في الطريق

ياسر

اطلع على فين ؟

**مشهد3 (جديد) الجريدة/مكتب ناهد ن/د**

ناهد تقوم بعملها امام الكمبيوتر يأتي زميل لها

الزميل

رئيس التحرير عايزك

ناهد

اصطبحنا ع الصبح .. خير

**مشهد 4 (جديد) مكتب رئيس التحرير ن/د**

ناهد تدخل وتجلس امام فهمي الذي يقوم بقراءة اوراق امامه ولا ينظر اليها

فهمي

اكيد عرفتي اللي حصل من ياسر

ناهد

اه يعني حكالي

فهمي

وياترى قالك انه كان هيحصل الهانم صاحبتك ، وطبعا عارفة ان التحقيق اتحسم لصالحي وانوا هيصدر قرار بطردها من الجرنان ، عايزك بقى تحذري جوزك انه هيحصلها قريب اوي لو ما بطلش يساعدها في اللي هي بتعمله

ناهد

حاضر يا فندم هبلغه

فهمي

مش هحذرك تاني يا ناهد انتي عارفاني

ناهد

اه طبعا عارفاك يا فندم .. عن اذنك

**مشهد 5 (جديد) المقابر غ/د**

انجي تتجه الى مقابر والدتها وتجد حارس المقبرة ومعها ياسر

حارس المقبرة

اهلاً يا استاذة جاية تزوري افتحلك الباب

انجي

لا الحقيقة احنا جايين عشانك انت

حارس المقبرة

انا خير يا استاذه

انجي

فاكر اما جيت زورت ماما من فترة وكان فيه دجال ناس جايياله من بلاد كتير عشان يكشفوا عنده

حارس المقبره بسخرية

يكشفوا عنده ؟؟

انجي

المهم يعني هو موجود النهارده

حارس المقبرة

لا يا استاذه هو مالوش ايام ثابتة ساعات تعدي بالشهور ما يجيش بس يروح مقابر تانية مره الغفير مره السيدة عيشة كده يعني

انجي

طيب هو اسمه ايه

حارس المقبرة

اسمه ابو الشوك

ياسر

ما تعرفش عنوانه

حارس المقبرة

لا والله دول بيبقوا عاملين زي الرحالة ليهم في كل بلد بيت ومطرح ينزلوا فيه عشان الحكومة ما تحطش عليهم

انجي فجأة تصمت تماما وترى فلاشة من الرؤية التي شاهدتها من قبل لقبر وشاهد قبر مكتوب مدافن عائلة سعد منصور

انجي

هو فيه مدفن هنا بأسم سعد منصور

حارس المقبرة

اه موجود قريب من هنا ده حتى كان ليهم ميت من قريب تقريبا شابة صغيره

يوسف يتصل بياسر

يتكلم معه ياسر تتحرك انجي وتمشي الى اتجاه مقابر سعد منصور

وتقف امام القبر وهي مندهشة وهي تتذكر الرؤية وتضع يدها على الشاهد

فجأة تظهر ساره المنتحرة من خلف الشاهد وجسدها يخرج منه نور وتضع يدها على انجي

ساره المنتحره

ارجعي الطريق لسه مخلصش

انجي

بتقولي ايه عايزة مني ايه وارجع فين

ياسر يقترب منها وتختفي ساره

ياسر

فيه ايه يا انجي بتكلمي مين

انجي تقف شارده ثم فجأة تقول

انجي

انا لازم ارجع الشقة

ياسر

لا طبعا

انجي

ارجوك يا ياسر مش عايزه مناقشة وصلني الشقة انا حاسه اني قربت ارجوك وصلني الشقة

ياسر

طيب .. حاضر حاضر طيب ممكن اجي معاكي

انجي

لا ياسر روح انت قابل يوسف وهاتلي منه الشنطة وكلمني

**مشهد 6 (تم تصويره ح 12 م14) امام عمارة انجي ل/خ**

عربية نص نقل واقفة محملة بعفش، وعمال بيحطوا عليها عفش تقف أمامها سيدة

توجههم.

إنجي متجهها للعمارة وهي تعبانة ومرهقة وبتدمع وبتعرف إننجي نفسها للست وتسألها لو فيه حاجة

الست:

أنا أخت مدام فوزية الله

إنجي(مخضوضة)

مدام فوزية ماتت؟ ماماة سارة؟

امتى؟

أخت فوزية:

بقالها شوية

إنجي:

طب وفين سارة؟

أخت فوزية:

سارة مين؟

إنجي:

سارة بنت مدام فوزية؟

أخت فوزية:

سارة بنتها ماهي اتوفت برده

إنجي

مع بعض؟ ماتوا مع بعض؟

أخت فوزية:

لأ لأ

إنجي

إزاي؟

أخت فوزية:

سارة إنتحرت من تلاتة شهور

إنجي(مستعجبة)

سارة مين اللي اتوفت من تلات شهور؟!

سارة بنت مدام فوزية؟

أخت فوزية:

أيوة، هي في سارة غيرها؟

هي سارة اللي في الدور الرابع بنت فوزية أختي

إنجي:

يا ستي إزاي؟ سارة كانت قاعدة معايا من يومين!

سارة مين اللي اتوفت من تلات شهور؟!

وفيه عنده عيال تانية؟

أخت فوزية:

استغفر الله العظيم

سارة بنت فوزية أختي اللي في الدور الرابع

مش انتي معاهم في العمارة يا نتي؟

إنجي:

اه والله كانت قاعدة معايا من يومين يا ستي

كانت قاعدة معايا من يومين

أخت فوزية:

يمكن غلطانة يا حبيبتي

إنجي:

والله أبداً يمكن انتي اللي غلطانة

أخت فوزية تنفي وتشاور لإنجي على صورة لسارة محطوطة في العربية النص نقل،

اخت فوزية

دي سارة الله يرحمها بنت اختي , ربنا يرحمهم و يرحم الجميع

لتفاجأ إنجي انها مش سارة اللي كانت بتقعد معاها

تمشي انجي وهي بتكلم نفساها في جنون

انجي

"اومال هي مين اللي كنت قاعدة معاها؟"

**مشهد 7 (تم تصويره ح 12 م16) عمارة انجي ل/د**

امام شقة ماهر تخبط على ماهر وهي منهاره

انجي

افتح يا ماهر

**مشهد 8 (جديد) امام مستشفى منة ل/د**

يتوقف ياسر بسيارته امام باب المستشفى يركب يوسف ومعه حقيبة صغيره بها متعلقات انجي التي تركتها في شقة عمتها والمذكرات

ياسر

طمني منه عامله ايه دلوقتي

يوسف

الحمد لله احسن عملتلها تشيك اب طلع كله تمام الحمد لله غالبا هروحها البيت بكره الصبح ان شاء

ياسر

طيب هايل حمد الله على سلامتها

يوسف

دي حاجة انجي اللي كنت عايزني اجيبهالها من عمتها اي اوامر تانية عشان الحق اطلع لمنة

ياسر

انت كويس يا يوسف

يوسف

مش اوي بس كله هيعدي

ياسر

هو انت وانجي قافشين على بعض؟

يوسف

عادي يعني شدينا اخر مره مع بعض عشان الاختلاف المستمر بيني وبينها في القصة اللي هي عايشاها دي وكنت فاكر اني بحاول اساعدها بس واضح اني كنت حاسس بالذنب ناحية ياسمين وشوفتها هي مش اكتر ده غير موضوع تاني كده خلاني لازم ابعد

ياسر

موضوع ايه

يوسف

لا مفيش ما تشغلش بالك

ياسر

بص انا مش فاهم اوي قصدك واذا كنت فعلا حبيتها ولا لأ بس لو بتحبها بجد ما تتخلاش عنها

يوسف

لا طبعا محبتهاش ولا حاجة انا بقولك اني كنت بساعدها لانها فكرتني بياسمين مش اكتر يلا نبقى نكمل كلام بعدين

يفتح يوسف الباب

يرن هاتف ياسر على رقم غير مسجل

ياسر

الو

ص. انجي

الحقني يا ياسر

ياسر

انجي ؟ فيه ايه مالك .. طيب طيب هجيلك ع البيت عندي سلام

يوسف بلهفة

فيه ايه مالها انجي

ياسر

معرفش بس واضح انها حصلها حاجة في شقتها بردو واتحركت دلوقتي على عندي

يوسف يغلق باب العربية

يوسف

طيب يلا بينا انا هاجي معاك

ياسر بطريقة موحية

ايه فكرتك بياسمين بردو

يوسف

يصمت بابتسامه خفيفة

هاتف يوسف يرن ينظر له ويوجه كلامه لياسر

يوسف

اه كده شكلي مش هقدر اجي معاك عندي شغل بينها كده ارجوك ابقى طمني

**مشهد 9 (جديد) الرووف ل/خ**

انجي تجلس منهاره وناهد بجوارها تشربها كوب ماء ، يدخل ياسر عليهما ملهوفا ويدخل معه المذكرات وشنطة إنجي التي أعطاها يوسف له

ناهد

اشربي دي مية بسكر

ياسر

خير فيه ايه ، ايه اللي حصل

انجي

بانهيار

سارة طلعت ميتة و الشقة اللي كانت ساكنة فيها فاضية و معرفش مين اللي كانت بتنزل منها و تقعد معايا

ناهد

سارة مين؟ البنت جارتك اللي كنتي بتحكيلي عليها

انجي

ايوه يا ناهد طلعت مش ساره الحقيقية اللي كانت ساكنه فوقيا قبل ما انا اسكن وقابلت خالتها النهارده قالتلي انها ماتت من تلات شهور منتحرة

ناهد

اومال مين اللي كانت بتجيلك

انجي

معرفش يا ناهد معرفش بس البنت اللي في الصورة هي اللي بتظهرلي دايما وتقولي دايما اروح الشقة واخر مره شوفتها اما كنا عند المقابر يا ياسر وواضح كده ان مقابر سعد منصور هي المقابر اللي مدفونة فيها

ياسر

استني كده

ياسر يمسك موبايله ويبحث عن شيء ما

ياسر

هي دي

انجي بفزع بعد ان ترى الصورة التي يريها لها ياسر وتظهر فيها صورة سارة المنتحرة وعليها شريط اسود

انجي

ايوه يا ياسر ايوه هي دي انت تعرفها منين

ياسر

انا معرفهاش بس اما قولتي اسمها عملت سيرش عليها في الفيس بوك طلعتلي دي ساره سعد منصور والناس بتدعيلها بالرحمه

ناهد

اومال مين اللي كنتي بتقعدي معاها وايه مصلحتها انها تعرفك بنفسها بإسم واحدة تانية ميته بتنتحل شخصيتها ليه

ياسر

هو انتي عرفتيها ازاي؟

انجي

ماهر عرفني عليها اول ما سكنت وقالي ان دي ساره جارتنا و هي اللي جابتلي هدية اللوحة الغامضة مع ماهر في عيد ميلادي

ياسر

ماهر، يبقى نحاول نوصل لماهر ونفهم منه عمل كده ليه

انجي

روحتله مش موجود وبكلمه تليفونه مقفول

انجي

انا عاوزة المذكرات .. هي فين يا ياسر

ياسر

موجودة

انجي

هاتها

ياسر

بتفكري في ايه

انجي

انا فاكره اني لمحت اسم ماهر في المذكرات

انجي

تقرأ انجي بصوت مسموع من المذكرات

و مع استمرار البحث عن ذلك العالم الآخر يأخذني الفضول لبحر لم ينتهي

**مشهد 10 (جديد) فلاش باك/ المقهى الشعبي ن/ل/د**

( يجلس زياد عالقهوة و يستمر فى الكتابة )

زياد :

و كلما اعتقدت اني قاربت على الوصول اجد نفسي مازلت فى اول المشوار واستمر فى البحث على الانترنت و ادخل من موقع الى آخر ومن كتاب الى اخر احاول ان افتح هذا الباب الموصد

( ترتفع الكاميرا لأعلى و نرى ماهر يقف وراءه زياد ثم تعود الكاميرا لزياد فنجده ممسكا بالموبايل كأنه يقرأ فى صمت ثم يضع ماهر يده على كتف زياد )

ماهر:

طلبك عندي

زياد:

طلب ايه يا استاذ ماهر

ماهر:

انا واخد بالي انت بتقرا في ايه اليومين دول .. شكلك مهتم بالشغل ده و الاعمال ال .. خيرية ..

( بتهديد ) و احنا عندنا العمارة ماينفعش حد فيها يسكن و يعمل امور الدجل دي .. انت فاهم انها قضية دلوقتي .. و لو زاهي عرف هيمشيك

زياد :

( مرتبكا ) لا انت فاهم غلط .. دي الست زينة الفنانة عاوزة مني فيلم عن عالم الجن و العفاريت و الارواح و كده .. فبعمل سيرش و بجمع معلومات مش اكتر! وبعدين انت عرفت منين اصلاً اني بقرا في الحاجات دي؟

ماهر :

هاه !! المهم

طب واللي يدلك عالطريق

زياد :

يبقى كتر خيره

ماهر :

وخيرك و خير الفنانة

زياد :

مش فاهم

ماهر:

هاخد نص الأوبيج .. مانا يعتبر ألفت معاك و جبتلك المعلومة اللي من غيرها الفيلم ما يتعملش .. و إلا بقى مفيش معلومة .. قولت ايه

زياد :

موافق

زياد VO :

و هكذا بدأ الطريق ... الطريق الى الشيطان

**مشهد 11 (جديد) فلاش باك / حضرة الدجال ن/ل/د**

يجلس زياد مع الدجال ( ابو الشوك ) فى مكان حضرته و يجلس معهم ماهر وكأن ماهر يقوم بتعريف زياد للشيخ و يحكي له طلب زياد

زياد VO :

و كأني أرى الشيطان فى أول جلسة و كان يعرف جيدا كيف يثير فضولى لمعرفة المزيد و كأنه يسقيني السحر دون ان يرويني و انا اكتب وراءه كل حرف بكل شغف .. اسمه ابو الشوك و قد اعطاني من اسمه نصيب و اخبرني اني اذا اردت اي شيئ فى اى وقت احادثه على الفور.

**مشهد 12 (جديد) عودة الى الرووف ل/خ**

**عودة إلي مشهد 9**

انجي ما زالت ممسكة بالمذكرات و تقول لهم

انجي

كده زينة كان قصدها اما قالتلي ان كان فيه واحد كان معاهم كبير فى السن هو ماهر !! طيب ما قالتش ليه انه ماهر جارنا

ياسر

يمكن ما كنتش تعرف انه ساكن في العماره وبعدين ما تنسيش انها ما قعدتش في الشقة دي غير كام يوم بس

هاتف انجي يرن بأسم يوسف

ص. يوسف

ايوه يا انجي .. فيه حاجات جديدة جدت في قضية زاهي تقدري تجيلي على العماره بتاعتك؟

انجي

حاضر

ناهد

فيه ايه؟

**مشهد 13 (جديد) السجن ل/د**

زاهي يجلس فى زنزانته و هو حزين

ص زاهي

ليه يا ماهر تجبرني اشك فيك .. انا عمري ماكنت اتصور اللحظة اللي اضحي فيها بيك عشان انا اعيش .. لكن انت اللي كنت عايز تخلص مني .. مش قادر اصدق ان جت عليا لحظة بختار فيها مابين حياتي و حياتك .. لحظة الدنيا فيها ماتساعناش احنا الاتنين .. قعدت تشتري الوهم لحد ما رخصت كل حاجة .. خسارة يا ماهر .. خسارة .. فوضت امري اليك يارب

الباش خبير

ما تبطل ولولة بقى يا راجل انت ، ده اخ يبتبكي عليه ، ده ايه الهم ده

قطع

**مشهد 14 (تم تصويره ح15 م5) سلم عمارة زاهي ن/د**

**م/ 5 سلم عمارة زاهي ن/ د**

نرى يوسف ووكيل النيابه يصعدون السلم ومعهم قوه من الامن،يقف يوسف على بسطة السلم وينظرالى شقة انجي بينما وكيل النيابه يطرق الباب على ماهر بقوه فيفتح ماهر

فيدخل وكيل النيابه مقتحما الشقه ويدخل معهم يوسف ونتفاجأ بشقة ماهرانها ليست سوى غرفه واحده فيها معيشته كلها وتفوح فيها روائح كريهه ويجدون دوي احبارمصنوعه من

الدم وجلود حيوانات مجففه لكتابة الاعمال عليها كما يجدون سبية رمان لتعليق الاعمال

وكتب اسحار قديمه فيندهش الجميع مما يرونه ويبقى ماهرصامتا وقد هربت الدماء من

عروقه،يمسك وكيل النيابه بجلود الحيوانات ويواجه بها ماهر

وكيل النيابة

ايه ده يا ماهر؟

ماهر:

انا هوايتي الصيد سعادتك،بصطاد سمك بصطاد طيور واوقات بيبقى في نوادر فبحنطها

يقترب يوسف من الكتب الموجوده على الطاوله ويرفع احداهم فيوجه ماهر-

يوسف :

وده كتاب تحنيط يا ماهر ولاكتاب سحر

ماهر :

وايه المشكله حتى لوكتاب سحرانا راجل معاش وغاوي اتطلاع

وكيل النيابه :

يشير لماهرعلى سبية الرمان-

انك تطلع حاجه وانك تنفذ حاجه تانيه .. ولاانت متعرفش ان الدجل والشعوذه جريمه يعاقب عليها القانون

م/ شقة انجي ل/د

انجي تتحسس الجدران حتى تجد الباب السري المؤدي لشقة ماهر

شقة ماهر

ايه ده ياحج ماهرده

تجحظ عين ماهر ولايجد اي رد فيأمر وكيل النيابه بالقبض علي ماهر

خده ياعسكري

فيحاول ماهرالهرب جريا من بابا الشقه ولكن يتم القبض عليه

**مشهد 15 أمام باب محل ممدوح غ/خ**

- نرى ماهر يقف بصحبة وكيل النيابه وعدد من رجال الامن يحاولون كسر قفل المحل

لفتحه ونرى ماهر ممسكا بسبحه سوداء يمرر حباتها بسرعه ويتمتم وكأنه يتمتم بالذكر

اثناء ذلك ، يُفتح باب المحل اخيراً ويقترب رجلان من المباحث وينظرون الى داخل

المحل المظلم

CUT

**مشهد 16 من داخل محل ممدوح غ/د**

يُخرج وكيل النيابه هاتفه المحمول ويضيئ الكشاف الموجود به فيضيئ الظلام نسبيا، ينظر بارتياب ثم يمعن النظربدهشه وخوف الى شئ وكأنه شاهد شئ لايُصدق ثم فجأه يقفز هذا الشئ

الغامض من الظلام الى وجهه فيصرخ ويسقط الموبايل

\_ الثعبان يقفز في وجه وكيل النيابة فيصرخ ويصده بيده ويلقى به بعيداً ثم بهلع

يبحث عن مكان سقوطه ليتفاجأ بحفره عميقه مليئه بالثعابين التي تسعى متداخله

ليخرج من المحل مسرع ا وسط اندهاش وخوف من الجميع خارج المحل

وكيل النيابة:

اقفل يابني الباب بسرعه وشوف رفاعي او اي حد يشيل التعابين دي انا عايز

اشوف الحفره دي فاضيه

\_ يبدو على وكيل النيابة الصدمه والارتجاف

انجي بتقف امام المحل وهي لاتفهم ما يحدث في حالة صدمة ويوسف مع وكيل النيابة يتسع الكادر اكثر فنجد ساره تجلس على سور مبنى مواجه للمحل ولا تراها انجي

Cut

**مشهد 17(جديد) عربية يوسف ل/د**

انجي صامتة تماما

يوسف

اظن كده القضية في طريقها للحل واضح ان ماهر ده هو اللي ورا كل اللي كان بيحصل في العمارة الملعونة دي واكيد التحقيق معاه هيقدر يثبت ده

انجي

تفتكر انا ما بقاش عندي اي حيل للتفكير او حتى استيعاب اللي بيحصل

انا اسفة اني مسألتش على منة سامحني انت شايف اللي انا فيه

يوسف

ولا يهمك هي هتخرج بكره من المستشفى ابقي يا ستي تعالي زوريها في البيت هي على فكره كانت طالبة تشوفك

يرن هاتف موبايل يوسف على اسم صفية حماته

يوسف

ايوه يا ماما ... ايه .. يعني ايه؟ اهدي بس عشان افهم ... هي كانت كويسة حصل امتى الكلام ده

انجي

فيه ايه يا يوسف

يوسف يقود السيارة بسرعة كبيره

**مشهد 18 مكتب وكيل النيابة ن/د**

ماهريجلس امام وكيل النيابة

وكيل النيابة:

شوف يا ماهر من غيرلف ودوران انت كل الادلة ضدك المدخل اللى انت عامله فى شقة جارتك لوحده قضيه وزاهى اعترف عليك فى موضوع الحفرة اللي في المحل

ينظرماهر لوكيل النيابة

مفيش داعى للانكارالمدخل ده عامله ليه

ماهر:

علشان اقدرادخل اعيش فى الشقة .. اللى هى فى الاساس بتاعتى وخدها منى زاهى

وكنت بحاول اطفش اى حد يجى يسكن فى الشقة انى اخوفه

وكيل النيابة :

وعملته امتى ..وازاى؟ !

ماهر:

بعد ما زاهى خد منى الشقة وقرر انى اخد اوضة زي الخدامين اعيش فيها

زاهى طلب منى اعمل الحيطة الفاصله دى وباب خارجي ليها على حسابى ووانا بعملها

جاتلي فكرة اني اعمل مدخل سرى واقدر ادخل الشقة واخرج منها طول ما زاهى

مش مأجرها لحد واعيش فيها زى الاول واى حد كان بيسكن فى الشقة كنت بطفشه منها

وكيل النيابة:

وده اللي خلاك تقتل زياد ؟

ماهر:

انا مقتلتش زياد ، صباح هي اللي قتلته

وكيل النيابه :

طب وممدوح .. صباح برضو اللي قتلته عشان تطلع الكنز من المحل بتاعه ولا انت ؟

ماهر :

يصمت للحظات ويفكر ولا يجد مايقوله فيشخط فيه وكيل النيابه . . -

وكيل النيابه :

ماتنطق ..

ماهر:

زاهي

يقاطعه وكيل النيابه -

وكيل النيابه :

زاهي اللي انت زرعتله الختم والعقد المزورعنده في شقته عشان اما نفتشها نلاقيهم وندينه ، وزرعت العقد المزور اللي يأكد انه كان له مصلحة في قتله بس نسيت ان في طب شرعي هو اللي وضح ان الخط اللي مكتوب بيه العقد كان توقيته بعد موت ممدوح بس هنعمل ايه بقى .. السن بينسي تفاصيل مهمه ، زي انك تنسى تمسح بصماتك من على الختم والعقد مثلا

يشعر ماهر انه اصبح محاصر ولا مفر فيرد بانكسار

ماهر بانهيار

هاه بصماتي ؟

وكيل النيابه :

قولي بقى قتلته ازاي وخفيت جثته ازاي في الحيطه اثناء وجود زياد .. يبقى انت

قتلته لما اكتشف جريمتك ودفنت ده في الحيطه وقطعت التاني واستغليت جنان الست

الغلبانه ولبستهالها

ماهر بانهيار

لا مش ده اللي حصل انا .. انا

وكيل النيابة

اعترف احسنلك يا ماهر يمكن الحكم يتخفف عليك بدل ما تلاقي نفسك متعلق في حبل المشنقة ده قتل وتمثيل بجثة وممارسة السحر والشعوذة فهات من الاخر واعترف

**مشهد 19(جديد) مستشفى منه / الممر ل/د**

يوسف وانجي يدخلان مسرعان الى الممر يجدان جدة منة ومعها فريدة

يوسف

ايه اللي حصل يا ماما .. مالها منة؟

صفية

ادعيلها يا يوسف (وتبكي منهارة)

فريدة

طنط كلمتني اما انت ما ردتش وجيت لقيت الدكاترة بيقولوا ان البنت دخلت في غيبوبة بدون اي مقدمات او اسباب ونقلوها هنا في الرعاية المركزه ومنعوا دخولنا لغاية اما يعرفوا فيه ايه

يوسف

يعني ايه انا كنت سايبها زي الفل والتشيك اب طلع ان كل حاجة طبيعية

فريدة

ممكن يكون حصل نزيف داخلي بسيط مطرح الوقوع من البلكونة ما ظهرش في التحاليل والاشعة واكيد هيتسيطر عليه ان شاء الله ما تقلقش

فريدة

ازيك يا انجي؟

انجي

اهلا يا فريدة

فريدة

اخبار صحتك ايه؟ وياترى ماشية على الادوية اللي كتبتهالك

تشعر انجي بالاحراج

**مشهد 20 (تم تصويره ح15 م11) شقة زياد ل/د**

نرى مشاجرة ممدوح وزياد فى الشقة الىاندفعهممدوحاثناءالمشاجرةوارتطمزيادعلى

الارض فاقداالوعى وممدوح يحاول ان يوقظ زياد خوفا ان يكون قتله دون قصد نرى ماهر

يخرج من الباب السرى بين الشقتين ويقترب من ممدوح من الخلف ويقوم بلف خيط السنارة

على رقبته اكثر من لفه ويقوم بخنق ممدوح حتى الموت ثم يفتح يفتش في جيوب ممدوح

بعد ان ارداه قتيلا ويعثرعلى محفظته ويقلببها ويجد الختم الشخصي له

**مشهد 21 مكتب وكيل النيابة ن/د**

**ماهر:**

لقيتها فرصة وجت لحد عندي اني اخلص من ممدوح عشان نقدر نحفر في المحل ونطلع الكنز وفي نفس الوقت اقتل ممدوح يلبسه زياد اما يفوق و يلاقي جثة ممدوح بس للاسف قبل ما اخرج من الشقة زياد فاق ومسك فيا واتخانقنا بس انا قدرت اقنعه انه يتخلص من جثة ممدوح معايا

وكيل النيابة

تقنعه ؟؟ ازاي يعني؟!

ماهر

قولتله ان ممدوح كان هيقتله وانا اللي انقذته قبل ما يقتله

وكيل

وهو صدقك كده وقام يخلص معاك من الجثة على طول

ماهر

لا قعد يقولي انا هبلغ البوليس وهيحقق ويشوف بقى ايه اللي حصل اضطريت ساعتها اقوله على اللي قالهولي ابو الشوك ، لانه كان مقتنع تماما بقدرات ايوالشوك اللي كنت انا بعملها من دخولي وخروجي من الشقة من غير ما يعرف ، فصدق على طول ان ارضية المحل فيها كنز اثري كبير وطمعته ان الفلوس هتتتقسم عليا انا وهو وابو الشوك

**مشهد 22 المحل ن/ل/د**

فلاش باك

زياد وماهر يقومون بالحفر فى محل ممدوح والدجال يقرأ و يتمتم و التعابين طلعت

ص ماهر

هو كانت حالته النفسية في الارض ومعهوش فلوس

ونزلنا نحفر

لكن لما ساره انتحرت زياد بقى خطر علينا وبيهددنا بممدوح

عودة الى مشهد وكيل النيابة

وكيل النيابة

وما قولتش لاخوك ليه على موضوع الحفر اللي حصل ، طمعت طبعا انت والدجال انككم تقسموا على تلاته مش اربعه طيب وايه اللي حصل بعد كده

ماهر

من بعد الحفر الدنيا اتلخبطت اخر لخبطة وزياد البت اللي بيحبها وكان بيحلم يتجوزها فجأة انتحرت وكل حاجة اتقلبت

**م/ بيت الدجال ل/د**

زياد يبدو عليه الانهيار والحزن والدجال وماهر يحاولون تهدئته

زياد

انا مش هسكت وهروح ابلغ عنكم واقول على كل اللي حصل دم ساره مش هيروح هدر

ماهر

فيه ايه هو انت عاملها مندبة وعايز تشيلنا موتها ليه احنا مالنا واحده وانتحرت احنا مالنا

زياد

ما تجيبش سيرتها على لسانك الزفر ساره مستحيل تنتحر ، دي اتبدلت من ساعة ما حفرنا الحفرة النجسه دي وطلع منها شيطان رجيم سكن روحها وخلاها تنتحر كله من اعمالكم السفلية

ماهر

بقولك ايه اعلى ما ف خيلك اركبه عشان انت مش هتقدر تعمل حاجة ولا تفتح بقك ولا انت ناسي انك شريك ودفنت معايا جثة ممدوح

زياد يمسك في ماهر

الدجال فجأة يتدخل

الدجال

بس مش عايز اسمع صوت حد فيكم

**مشهد النيابة**

ماهر

ابو الشوك عرف يسكته موقتا لغاية اما يتصرف

وكيل النيابة

قررتوا تخلصوا منه وتقتلوه بعد ما بقى خطر عليكم صح ؟

ماهر

لا هو فكر في فكره جهنمية من غير ما نلطخ ايدينا بدمه ونتلط فيها

**مشهد 23 مشهد صباح والدجال بيت الدجال ن/ل/د**

مشهد بين صباح والدجال

صباح تدخل وهي ترتدي طرحة على رأسها وتدخل غرفة الدجال وهو يضع بخور امامه على المنقد ونار تخرج منه

صباح تدخل وتقبل يده

صباح

سلاموا عليكم يا سيدنا

الدجال

ازيك يا صباح جوزك رجع ولا لسه

صباح

لسه يا شيخنا ودوخت عليه في كل حته

الدجال

بطلي تدوير يا صباح انا شفتله كشف

صباح

خير يا شيخنا طمني هو فين

الدجال

مش كويس يا صباح روحه محبوسه

صباح

فين وجراله ايه

الدجال

دوري على اتخانق معاه قبلها هو اللي كان السبب وهتلاقي الاماره اللي اتأكدلك .

يرمي الدجال البخور

صباح

مين يا سيدنا مين ريحني وانا اكل من لحمه

الدجال

الباب قي الباب يا صباح هتلاقي الاماره

الدجال

اخرجي واقفلي الباب وراكي

فلاش باك مشهد عثور صباح على الحجاب

**مشهد 24 مكتب وكيل النيابة ن/د**

وكيل النيابة

طبعا انت اللي حطيت الحجاب بتاع ممدوح تحت السجادة عشان اما تلاقيه صباح تعرف ان هي دي الاماره وتقتل زياد وتخلصكم منه وانتوا تفضلوا بعيد ده تفكير ابليس

ماهر بيقول بصوت منخفض ما هو فعلا كان موجود !!

**CUT**

**مشهد 25(جديد) مستشفى منه ل/د**

يخرج يوسف من غرفة منه مسرعا

يوسف

انجي تعالي بسرعة

انجي

فيه ايه يا يوسف

تدخل انجي مع يوسف ونرى الجدة تبكي في الخلفية وفريدة يبدو عليها الضيق

**مشهد 26 (جديد) غرفة منة ل/د**

منة عينيها مفتوحة بقوة وتقول

منه

مستنياكي

انجي

منه حبيبتي انا انجي

منه

مستنياكي هناك لوحدك

انجي

هناك ؟

**مشهد 27(جديد) امام غرفة منة ل/د**

تخرج انجي ويتبعها يوسف

فريدة

رايح فين يا يوسف؟

يوسف

عايزة ايه يا فريدة؟

فريدة

بنتك محتاجاك مش عايزاك تختار غلط للمره التانية ارجوك

يوسف يتركها ويمشي في اتجاه فريدة وهي عينيها تدمع فقد تأكدت ان يوسف اختار ان يكمل الطريق مع انجي

**مشهد 28(جديد) طرقة النيابة ن/د**

نرى ماهرالمكبل بالكلابشات ويسيرمعه العسكري ونرى سارة تقف الى حائط

وتسند ظهرها على الحائط وقدمها اليمنى مسنودة على الحائط وتتبادل النظرات مع ماهراثناء سيره

**م/ الحجز ل/د**

يدخل ماهر الحجز ويجد زاهي

زاهي

وصلت للي انت كنت عايزه يا ماهر شيطانك ساقك لنهايتك يا ماهر

ماهر

خلاص يا زاهي مابقاش له لازمة الكلام ده .. انا محكوم عليا بالاعدام و مافيهاش مفر

زاهي

يلتفت له بخوف عليه

ماهر

مترددا و يصمت

العسكري

مناديا

زاهي .. تعالى وكيل النيابة عايزك

زاهي

لا اله الا الله يا ماهر

يخرج زاهي متأثرا من مصير اخوه

نرى التخشيبه في لقطه بانوراميه ثم نجد ماهر يجلس وسط المجرمين مكسورا مهزوما شاردا

ساره الشيطان تجلس امامه وسط المجرمين ولكن لا احد يراها سواه ولكنها غير موجودة في الكادر ولا تظهر ساره امامنا في المشهد

ماهر

الذي يتفاجأ بظهورها امامه فيبتسم ويتورد وجهه وكأنه وجد النجده

ماهر:

كنت عارف انك مش هتسيبيني ، ده عهد بينا صح ، هتخرجيني من هنا صح

مش هتتخلي عني صح

Cut

**مشهد 29(جديد) أمام محل الجزارة ل/خ**

تجد انجي المحل مشمع من قبل النيابة وعليه قفل تتذكر الفيجن التي تظهر فيها يد تحمل مفتاح تضع يدها في جيبها فتجد المفتاح

**مشهد 30(جديد) فلاش باك**

على صوت سيجا فلاش باك

وترى فلاش باك الفيجن

**م/ ممر امام التخشيبه ل/ د**

نسمع هرج ومرج وصراخات عاليه تسبق الصوره بلحظات فيجري العسكري تجاه التخشيبة و تتحرك معه الكاميرا من وجهة نظره ثم نرى ماهر ميتا

ويلفظ انفاسه الاخيره

**مشهد 31 (جديد) أمام محل الجزارة ل/خ**

**عودة لمشهد 29**

انجي امام المحل وهي تتأمله تضع يدها في جيبها وتخرج المفتاح وهي مصدومة وتتذكر الفيجن التي ظهرت بها اليد الممدودة بالمفتاح وتضعه في القفل ويفتح بالفعل و تدخل المحل

**م/ مركز سيجا ل/د**

سيجا تجلس في وضع اليوجا وهي تغمض عينيها وكأنها تشاهد ما يحدث لانجي

**مشهد 32 محل الجزارة ل/د**

تدخل انجي المحل ويغلق الباب خلفها من تلقاء نفسه فتفزع وتحاول فتح النور ولكنه يعمل شرز كهربائي تفتح كشاف الموبايل فتجد مصباح به شمع وبجواره كبريت تشعل المصباح

تجد الحفرة الثعابين تخرج منها ولكن الثعابين لا تقترب منها او تخرج من الحفرة تلتصق انجي في احد الجدران وهي تقرأ قرآن

فجأة تظهر ساره تقف في احد اركان المحل وتقوم بالرسم

ساره

فاضلي تاتشات بسيطة واخلص اللوحة "اللوحة رسمه الشيطان في صراع مع الانسان وحلهما جماجك بشرية حول حفرة من النار "

انجي صامته تنظر لها

ساره

بس المره دي اوعدك تعجبك

انجي

انتي مين ؟

ساره

بجد ؟ انتي بتسألي .. مش مصدقاكي على فكره ؟ انا فاكره انك عرفاني , مش انتي بتعرفي كل حاجة, مش انتي قادره تشوفي بالعين التالته اللي محدش بيقدر يشوفه بعينيه الاتنين

انجي

مش عين تالته لا دي بصيرة .. روح ملك اللي خلقها مش قابلة تسكنيها زي ما سكنتي غيرها ، روح مش قابلة للبيع زي اللي باعوا نفسهم ليكي

ساره

كلكم قابلين للبيع وكلكم مشاع قابلين للسكن لانكم مجرد مخلوقات

مجرد مخلوقات دموية طماعة الفساد والشر في دمكم

انجي

انتي مصدقة نفسك وبتديلكم الاهمية دي كلها .. انتي واللي زيك مجرد شماعة ، الناس تعلق عليها خطاياهم مش اكتر

ساره تشعر بالغضب

ساره

صدقيني كلكم عندكم نقط ضعف وغريزه مريضة بتبقى هي طريقكم المفروش لجهنم

انجي

صدقيني انتي مش كلنا

ساره

مش عايزه تعرفي ايه اللي حصل

انجي تصمت لانها تريد ان تعرف

ساره

يتبدل المشهد ويظهر في المنتصف بينهما كل من ماهر وزياد يقومون بحفر الحفرة والدجال يقف يقرأ من ورقة طلاسم وتعاويذ سحرية ولكن صوته لا يظهر

سارة

حفروا بأيدهم حفرة هلاكهم , طمعهم صورلهم ان الحكاية سهله وهتخلص بشوية كلام فارغ يتقال على بوابة

ما يعرفوش ان كل باب وعليه حارس ، وانهم فتحوا الطريق قدامي عشان اسكن في البيت واسكن روح كل واحد فيهم

الكنز اللي تحت كان تفاحة مش اكتر

كل واحد فيهم كان جواه سر نهايته

اللي باع عمره كله بطمعه انه يصاحب اللي زيي ويكسبنا ويبقى عبد لينا

واللي بخله وشهوته خليته فريسه سهله

واللي حلمه في الشهره خلاه مستعد يبيع دماغه وروحه للشيطان

حتى انتي

انجي

وساره ذنبها ايه

م/ مركز سيجا ل/د

تظهر ساره خلف سيجا على هيئة روح تجلس امام سيجا وشتعر سيجا برجفة

وتضع يدها في جيبها

م/ المحل ل/د

تضع انجي يدها في جيبها وتجد التميمة وترتديها في رقبتها

انجي

وطبعا ابو الشوك كان هو ايدك اللي بتنفذ

ساره

مجرد وسيط جاهل وغبي , غروره مصورله انه قادر ومتحكم ومسيطر وهو مجرد اداه مش اكتر

كلكم جواكم سر نهايتكم ونقطة ضعفكم حتى انتي

انجي

انا ؟

ساره

فضولك

فلاش باك من مشهد لياسر وهو يقول لانجي

الفضول خطيئة الانسان الاولى

ساره

اصرارك انك تشوفي وتعرفي خلاكي حفرة نار تاكل كل اللي يقرب منها

ودلوقتي بردو اللي جابك فضولك عشان يسوقك لنهايتك

فجأة يحدث شرز كهربائي نتيجة محاولة انجي فتح النور في بداية المشهد

انجي

تشعر بالخوف

وساره تقترب منها

ساره تضحك بجنون

ساره

خوفتي صح حقيقي انتوا مساكين اوي بتدوا لنفسكم قيمة اكبر من قيمتكم المهم بصي يا ستي الديل

هتسيبي البيت وتمشي يا اما هتموتي نهايتك هتبقى بسبب خطيئتك , كل سكان البيت مشيوا او ماتوا و انتي كمان لازم تختارى بس مش هقدر اقولك تمشي لأنك خلاص دخلتي العالم و فتحتي الباب و عرفتينا .. و اللي بيعرفنا ماينفعش يمشي و اختيارك انك تكوني معانا و اكون جنتك فى الدنيا او تختاري الموت زى اللي قبلك

انجي

مش هتقدري تموتيني لانك ما تملكيش ده مهما حاولتي ، انا اللي هقضي عليكي ومش هسيب بيتي ليكي

ساره

بيتك ده كان بيتي قبلك وانتي اللي جيتي سكنتي فيه انا الاحق بيه منك ومش هسيبك تسكنيه

يدوران حول الحفر الذي لازال مستمر حتى يتسبب الشرز في ماس كهربائي يشعر دائرة من النار حولهم التي ترتفع وتلتهم كل شيء

اظلام

**مشهد 35 (جديد) مستشفى منة ن/د**

منه تشهق وتصحو فجأة من الغيبوبة

منه تشهق وتصحو فجأة من الغيبوبة وبجوارها جدتها

جدة منه

الحمد لله .. الحمد لله

منه

هو ايه اللي حصل يا انه

**م/ مركز سيجا ل/د**

تختفي ساره المنتحره بالتدريج وهي تبتسم

**مشهد 36 (جديد) امام المحل ن/خ**

سيارة الاسعاف تخرج انجي على نقالة وهي تكح من اثر الحريق وحولها يوسف وياسر

يوسف

حمد الله على سلامتك يا انجي ، اتأخرت عليكي شوية

**مشهد 37 (جديد) فوتومونتاج ن/ل/د/خ**

فوتو مونتاج للنهايات

البوليس يستخرج الكنز الاثري

انجي في المقابر تضع زهور على قبر ساره المنتحره وعلى قبر امها

انجي في بيت عمتها تعمل لايف فيديو من امام الكمبيوتر وتبث من خلاله فيديو فهمي وشاكر في مستشفى شاكر وتسجيل حسن صاحب المستشفى على تعليق صوتي منها

البوليس يقبض على شاكر وفهمي

هجوم البوليس على بيت الدجال ابو الشوك ولكنه يهرب من الشباك ونجده يوقف تاكسي ويركبه

انجي في بيت عمتها يأكلون على سفره عامره من طبيخ عمتها هي وياسر وناهد وابنهم ويوسف وابنته

ص انجي

و ادركت الحكمة التي تقول ان عدم الادراك ادراك , والى هذه اللحظة ما زلت نادمة على فتح العالم الآخر و الدخول اليه الذي ناداني و جذبني فى شقة ستة

النهاية

مشهد بعد النهاية

انجي تزور والدتها ثم تفاجئ بيوسف يتقدم لخطبتها و يعطيها دبلة خطوبة و يشير لها انه منتظرها بالخارج بعد ان تنتهي من زيارة والدتها و لكن عندما تخرج لم تجد أثر لأحد و لعى وجهها الذهول و القلق و التفكير

**تنتهي الحلقة على تعليق صوتي لانجي**

**تم**